Diari Oficial de la Generalitat Valenciana


Sumari del DOGV 9048, del 25-03-2021 (2021/2886)

RESOLUCIÓ de 16 de març de 2021, de la Direcció General de Formació Professional i Ensenyaments de Règim Especial, per la qual es normalitza la documentació per a la gestió administrativa dels ensenyaments esportius de règim especial en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2886


Data del document
:   16-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * esport

RESOLUCIÓ de 16 de març de 2021, de la Direcció General de Formació Professional i Ensenyaments de Règim Especial, per la qual es normalitza la documentació per a la gestió administrativa dels ensenyaments esportius de règim especial en l'àmbit de la Comunitat Valenciana. [2021/2886]  
La Llei orgànica 2/2006, de 3 de maig, d'educació, en l'article 3.6, estableix que els ensenyaments esportius tindran la consideració d'ensenyaments de règim especial. Així mateix, disposa en l'article 6.2 que el Govern fixarà, en relació amb els objectius, competències bàsiques, continguts i criteris d'avaluació, els aspectes bàsics del currículum que constitueixen els ensenyaments mínims, establint en el capítol VIII del títol I els principis generals dels ensenyaments esportius, així com les normes fonamentals relatives a la seua organització.  
  
El Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, desenvolupa el capítol VIII del títol I de la Llei orgànica 2/2006, de 3 de maig, abans esmentada. Mitjançant aquest desenvolupament, s'atorga a aquests ensenyaments un tractament anàleg a la resta dels ensenyaments del sistema educatiu, a fi de garantir els nivells de qualitat i homogeneïtat de les formacions de tècnics i tècniques en incloure'ls en el nostre sistema educatiu i permetre, a més, que els entrenadors i entrenadores esportius puguen beneficiar-se del reconeixement d'una formació acadèmica.  
El Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana (DOGV 6853, 03.09.2012).  
El Decret 51/2011, de 13 de maig, del Consell, sobre el sistema de comunicació de dades a la conselleria competent en matèria d'educació, a través del sistema d'informació ITACA, dels centres docents que imparteixen ensenyaments reglats no universitaris, regula la gestió i la comunicació de les dades i dels documents necessaris per a l'adequat funcionament del sistema educatiu de la Comunitat Valenciana.  
  
El Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, en l'article 9 exposa: «La Direcció General de Formació Professional i Ensenyaments de Règim Especial exercirà les competències previstes en l'article 70 de la Llei del Consell, i assumeix les competències en matèria de formació professional en tots els seus àmbits, així com els ensenyaments de règim especial, a excepció dels ensenyaments artístics superiors.  
Per la present resolució es publica i normalitza la documentació per a la gestió administrativa dels ensenyaments esportius de règim especial a la Comunitat Valenciana.  
En virtut del que s'ha exposat i fent ús de les atribucions conferides per l'article 70 de la Llei del Consell i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Publicar la documentació necessària per a la gestió administrativa dels ensenyaments esportius de règim especial a la Comunitat Valenciana que s'indica a continuació:  
Annex I. Sol·licitud de flexibilització horària d'ensenyaments esportius de règim especial.  
Annex II. Sol·licitud de nomenament del tribunal per a proves específiques d'accés als ensenyaments esportius de règim especial.  
Annex III. Inscripció per a la realització de la prova de caràcter específic per a l'accés als ensenyaments esportius de règim especial.  
Annex IV. Acta d'avaluació de la prova de caràcter específic per a l'accés al cicle inicial del grau mitjà dels ensenyaments esportius.  
Annex V. Certificat acreditatiu de superació de la prova de caràcter específic per a l'accés a l'ús de cicles dels ensenyaments esportius.  
Annex VI. Model de relació nominal d'alumnat matriculat en centres autoritzats per a la seua remissió als centres públics d'adscripció.  
Annex VII. Sol·licitud d'admissió per a cursar el cicle inicial d'ensenyaments esportius de règim especial.  
Annex VIII. Sol·licitud d'admissió per a cursar el cicle final d'ensenyaments esportius de règim especial.  
Annex IX. Sol·licitud d'admissió per a cursar el cicle superior d'ensenyaments esportius de règim especial.  
Annex X. Sol·licitud d'inscripció per a la realització del projecte final corresponent a la titulació de tècnic esportiu superior.  
Annex XI. Relació nominal d'alumnat inscrit en centres autoritzats per a la realització de la prova d'accés específica.  
Annex XII. Expedient acadèmic.  
Annex XIII. Certificació acadèmica de superació del cicle inicial.  
Annex XIV. Certificació acadèmica (per a l'obtenció del títol dels ensenyaments esportius).  
Annex XV. Certificació acadèmica (per al trasllat a un altre centre).  
Annex XVI. Acta de qualificacions de l'avaluació/convocatòria.  
Annex XVII. Acta final.  
Annex XVIII. Acta del bloc de formació pràctica.  
Annex XIX. Acta de qualificacions del projecte final.  
Annex XX. Certificat acreditatiu per a l'admissió a la universitat.  
Annex XXI. Autorització de l'increment del període lectiu dels ensenyaments esportius de règim especial.  
Annex XXII. Sol·licitud de convalidació de mòduls propis d'ensenyaments esportius de règim especial de la Comunitat Valenciana.  
  
Segon. Entrada en vigor  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
Contra aquesta resolució, que no esgota la via administrativa, les persones interessades podran interposar un recurs d'alçada davant del conseller d'Educació, Cultura i Esport, en el termini d'un mes a comptar des de l'endemà de ser publicada en el Diari Oficial de la Generalitat Valenciana, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de març de 2021.- El director general de Formació Professional i Ensenyaments de Règim Especial: Manuel Gomicia Giménez.